Maryna Litvintšuk

Maryna Viktarauna Litvintšuk (os Pautaran, , s. 12. maaliskuuta 1988) on valkovenäläinen ratameloja, olympiamitalisti ja maailmanmestari.

Litvintšuk on kilpaillut kolmesti olympialaisissa. Lontoon olympialaisissa 2012 hän kilpaili kajakkikaksikon 500 metrin kilpailussa ja kajakkinelikon 500 metrin kilpailussa. Kaksikossa hän oli yhdeksäs, mutta nelikossa hän saavutti olympiapronssia. Hän oli mukana myös neljä vuotta myöhemmin Rio de Janeiron olympialaisissa, kun Valko-Venäjän joukkue uusi kajakkinelikon olympiapronssin. Hän kilpaili myös kajakkiyksikön 500 metrin kilpailussa ollen neljäs ja kajakkikaksikon 500 metrin kilpailussa hän oli kuudes. Vuodelle 2021 siirretyissä Tokion olympialaisissa hän saavutti hopeaa kajakkinelikon 500 metrillä sekä sijoittui kajakkikaksikon 500 metrillä kuudenneksi ja kajakkiyksikön 500 metrillä 22:nneksi.

Litvintšuk on voittanut maailmanmestaruuden kuudesti. Ensimmäiset kolme mestaruutta hän saavutti vuoden 2015 MM-kilpailuissa, kun hän voitti kajakkiyksikön viiden kilometrin kilpailun ja oli mukana voittamassa kajakkikaksikon 200 metrin kilpailua ja kajakkinelikon 500 metrin kilpailua. Vuoden 2019 MM-kilpailuissa hän voitti kajakkikaksikon 200 ja 500 metrin kilpailun sekä 2021 kajakkimelikon 500 metriä. Hänellä on myös viisi MM-hopeaa ja seitsemän MM-pronssia. Euroopan-mestaruuskilpailuista Litvintšuk on saavuttanut seitsemän mestaruutta, seitsemän hopeaa ja viisi pronssia.

Lähteet

Valkovenäläiset melojat
Valkovenäläiset olympiamitalistit
Vuonna 1988 syntyneet
Elävät henkilöt